proxectonos/corpus_dominio_legal_administrativo_tmp huggingface dataset:
DECRETO 76/2009, do 2 de abril, polo que se aproba a bandeira da Deputación Provincial de Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/04/2009

A Deputación Provincial de Lugo considerou conveniente organizar correctamente a súa bandeira para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día dous de abril de dous mil nove,
DISPOÑO:
Artigo único.-Aprobar a bandeira da Deputación Provincial de Lugo, que figura como anexo, organizada do seguinte xeito:
Pano dividido en dúas franxas horizontais de azul e de vermello. No pano delimitado polos terzos vertical e horizontal do centro: sobre a franxa de azul, un cáliz de amarelo sumado da sagrada forma radiante da mesma cor, flanqueado por dous anxos orantes a cada lado sobre nubes e enfrontados de branco; e sobre o pano de vermello, unha torre torneada de branco flanqueada por dous leóns enfrontados de amarelo.
Santiago de Compostela, dous de abril de dous mil nove.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "07300D001P008.PDF"
DECRETO 77/2009, do 2 de abril, polo que se acorda a modificación da cesión de uso outorgada á entidade Aspromor mediante os decretos 207/1997, do 24 de xullo, e 49/2007, do 15 de marzo, ampliando a súa finalidade.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/04/2009

Mediante o Decreto 207/1997, do 24 de xullo (DOG nº 152, do 8 de agosto), acordouse a cesión a título gratuíto do dereito de uso durante dez (10) anos a favor da asociación Pro Minusválidos del Ortegal (Aspromor) dunha parcela de aproximadamente 5.750 metros cadrados en Ortigueira. O Decreto 49/2007, do 15 de marzo (DOG nº 62, do 28 de marzo), acordou a prórroga da cesión por outro período de dez (10) anos. A finalidade da cesión outorgada era o establecemento dun centro ocupacional.
Con data do 26 de febreiro de 2009 tivo entrada na Secretaría Xeral e do Patrimonio solicitude de Aspromor no que se pretende a construción dun centro de día/residencia para persoas discapacitadas.
A Secretaría Xeral e do Patrimonio, dependente da Consellería de Economía e Facenda, tramitou o expediente para ampliar a finalidade da cesión de acordo co previsto nos artigos 83 e seguintes do Regulamento que desenvolve a Lei 3/1985, do patrimonio da comunidade autónoma.
Na súa virtude, por proposta do conselleiro de Economía e Facenda, e logo da deliberación do Consello da Xunta de Galicia, na súa reunión do día dous de abril de dous mil nove,
DISPOÑO:
Artigo 1º
Acórdase a modificación da cesión de uso outorgada pola Comunidade Autónoma de Galicia á entidade Aspromor, ampliando a finalidade do inmoble co obxecto da construción dun centro de día/residencia.
Disposición derradeira
A Consellería de Economía e Facenda, a través da Secretaría Xeral e do Patrimonio, realizará todos os trámites necesarios para a efectividade de canto se dispón neste decreto.
Santiago de Compostela, dous de abril de dous mil nove.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CORRECCIÓN de erros.-Resolución do 7 de novembro de 2008, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2009, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO — III. OUTRAS DISPOSICIÓNS — 23/04/2009

Advertidos erros na devandita resolución publicada no Diario Oficial de Galicia número 223, do 17 de novembro de 2008, é necesario facer as seguintes correccións:
No anexo IV, provincia de Pontevedra, na páxina 20.754, onde di: «51. Salvaterra de Miño: 8 de xuño, Santísimo Cristo da Vitoria; 10 de agosto, San Lourenzo», debe dicir: «51. Salvaterra de Miño: 15 de xuño, Santísimo Cristo da Vitoria; 10 de agosto, San Lourenzo».
ORDE do 22 de abril de 2009 pola que se suspende o prazo de presentación de candidaturas para a renovación do Consello Regulador da Denominación de Orixe Mexillón de Galicia.
CONSELLERÍA DO MAR — III. OUTRAS DISPOSICIÓNS — 23/04/2009

O Decreto 4/2007, do 18 de xaneiro, desenvolveu a Lei 2/2005, do 18 de febreiro, de promoción e defensa da calidade alimentaria galega, configurando un novo réxime dos consellos reguladores así como un novo réxime electoral.
A Orde do 29 de agosto de 2008, pola que se aproba o Regulamento da denominación de orixe Mexillón de Galicia e do seu Consello Regulador, contén as normas para a elección dos membros do pleno do Consello Regulador, establecendo a duración do seu mandato en catro anos. Unha vez expirado o mandato do actual Consello Regulador, pola Orde do 2 de abril de 2009 convocáronse as eleccións e ditáronse normas para a renovación do devandito Consello Regulador.
Por outra banda, a recente reestruturación administrativa levada a cabo polo Decreto 79/2009, do 19 de abril, polo que se establece a estrutura orgánica da Xunta de Galicia, vén incidir directamente no desenvolvemento do proceso electoral convocado, estando ademais, por ese motivo, aínda pendente a renovación dos órganos competentes para levar a cabo o citado proceso, polo que se considera oportuno suspender o prazo de presentación de candidaturas, mentres non conclúa o actual proceso de traspaso de poderes e reestruturación administrativa postos en marcha.
Por todo o anterior, no uso das facultades que teño conferidas,
dispoño:
Artigo único.-Suspender, ata que conclúa o actual proceso de reestruturación administrativa derivado da toma de posesión do goberno resultante das recentes eleccións autonómicas, o prazo de presentación de candidaturas establecido no artigo 6 da Orde do 2 de abril de 2009 pola que se convocan eleccións e se ditan normas para a renovación do Consello Regulador da Denominación de Orixe Mexillón de Galicia.
Disposición derradeira
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 22 de abril de 2009.
Rosa Quintana Carballo
Conselleira do Mar
ORDE do 15 de abril de 2009 pola que se autoriza o cambio de denominación da Escola de Educación Infantil Calvo Sotelo de Marín, na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/04/2009

Tendo en conta o disposto no artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que se relaciona no anexo a esta orde.
Santiago de Compostela, 15 de abril de 2009.
Laura Sánchez Piñón
Conselleira de Educación e Ordenación
Universitaria
ANEXO
Provincia: Pontevedra.
Concello: Marín.
Localidade: Marín.
Código de centro: 36014982.
Denominación: Escola de Educación Infantil Calvo Sotelo.
Nova denominación: Escola de Educación Infantil O Grupo.
RESOLUCIÓN do 15 de abril de 2009, da Dirección Xeral de Ordenación e Innovación Educativa, pola que se comunican os lugares de publicación das listas provisionais de solicitudes admitidas e excluídas presentadas ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas a partir do 28 de outubro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/04/2009

Recibíronse solicitudes ao abeiro do punto sétimo, alínea b), da Resolución do 1 de abril de 2005, pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa.
Co obxecto de continuar coa súa tramitación administrativa, a Dirección Xeral de Ordenación e Innovación Educativa da Consellería de Educación e Ordenación Universitaria
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e mais nos das súas delegacións provinciais, así como na páxina web desta consellería, as listas provisionais de solicitudes admitidas e excluídas presentadas ao abeiro do punto sétimo, alínea b), da citada Resolución do 1 de abril de 2005, recibidas a partir do 28 de outubro de 2008 e que cumpren os requisitos do acordo dentro do prazo de vixencia deste.
Segundo.-Informar que contra estas listas provisionais os interesados poderán presentar reclamacións e achegar os documentos e xustificantes que crean pertinentes no prazo de dez días hábiles contados a partir do día seguinte ao da publicación deste anuncio no Diario Oficial de Galicia, ante a Dirección Xeral de Ordenación e Innovación Educativa da Consellería de Educación e Ordenación Universitaria, edificio administrativo San Caetano, bloque II, 2º andar, 15781 Santiago de Compostela (A Coruña).
Santiago de Compostela, 15 de abril de 2009.
María José Pérez Mariño
Directora xeral de Ordenación e Innovación
Educativa
ORDE do 14 de abril de 2009 pola que se autoriza o cambio de denominación do Colexio de Educación Infantil e Primaria de Sada, na provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/04/2009

Tendo en conta o disposto no artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que se relaciona no anexo a esta orde.
Santiago de Compostela, 14 de abril de 2009.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: Sada.
Localidade: Sada.
Código de centro: 15014881.
Denominación: Colexio de Educación Infantil e Primaria de Sada.
Nova denominación: Colexio de Educación Infantil e Primaria de Sada e os seus contornos.
ORDE do 14 de abril de 2009 pola que se autoriza a posta en funcionamento dun instituto de educación secundaria no concello de Ponteareas, provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/04/2009

Polo Decreto 75/2009, do 4 de marzo (DOG do 14 de abril), créase o instituto de educación secundaria de Ponteareas.
En consecuencia, esta consellería, de conformidade co establecido no artigo 1 do Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, e por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a posta en funcionamento do centro segundo os datos que figuran no anexo desta orde.
Segundo.-Autorizar a Secretaría Xeral e a Dirección Xeral de Ordenación e Innovación Educativa para adoptar as medidas precisas para a execución desta orde.
Santiago de Compostela, 14 de abril de 2009.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Ponteareas.
Localidade: Ponteareas.
Enderezo: Barrio Barral, s/n.
Centro: instituto de educación secundaria de Ponteareas.
Código de centro: 36024781.
Unidades: 16 unidades de educación secundaria.
ORDE do 14 de abril de 2009 pola que se autoriza o cambio de denominación do Colexio Rural Agrupado de Vilaboa, na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/04/2009

Tendo en conta o disposto no artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que se relaciona no anexo a esta orde.
Santiago de Compostela, 14 de abril de 2009.
Laura Sánchez Piñón
Conselleira de Educación e Ordenación
Universitaria
ANEXO
Provincia: Pontevedra.
Concello: Vilaboa.
Localidade: Vilaboa.
Código de centro: 36024495.
Denominación: Colexio Rural Agrupado de Vilaboa.
Nova denominación: Colexio Rural Agrupado de Vilaboa Consuelo González Martínez.
CORRECCIÓN de erros.-Decreto 65/2009, do 19 de febreiro, polo que se aproba o Plan reitor de uso e xestión do parque natural do Monte Aloia.
CONSELLERÍA DE MEDIO AMBIENTE E DESENVOLVEMENTO SOSTIBLE — I. DISPOSICIÓNS XERAIS — 24/04/2009

Advertido un erro no devandito decreto, publicado no DOG nº 62, do 31 de marzo de 2009, cómpre efectuar a seguinte corrección:
Na páxina 6.495, no artigo 47.3º d onde di:
«...xi) O/A alcalde/alcaldesa do Concello de Tui, ou o/a concelleiro/a no cal este/a delegue...».
Debe dicir:
«...xi) O/A alcalde/alcaldesa do Concello de Tui, ou o/a concelleiro/a no cal este/a delegue e o/a alcalde/alcaldesa pedáneo/a da entidade local menor de Pazos de Reis...».
a) CESAMENTOS CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 22/04/2009

Advertidos erros no devandito decreto publicado no Diario Oficial de Galicia número 52, do luns, 16 de marzo de 2009, cómpre facer as seguintes correccións:
Na páxina 5.448, no artigo 52, punto 2, segundo parágrafo, onde di: «...a partir da publicación do nomeamento no Diario Oficial de Galicia.»; debe dicir: «...a partir da publicación do nomeamento no diario oficial».
Na mesma páxina, artigo 52, punto 4, segundo parágrafo, onde di: «...a partir da publicación do  nomeamento no Diario Oficial de Galicia.»; debe dicir: «...a partir da publicación do nomeamento no  diario oficial».
ORDE do 16 de abril de 2009 pola que se declara de interese galego a Fundación Xavier Pousa e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 24/04/2009

Con data do 2 de abril de 2009 foi publicada no Diario Oficial de Galicia a Orde da Consellería de Presidencia, Administracións Públicas e Xustiza do 11 de marzo de 2009 pola que se clasifica de interese a Fundación Xavier Pousa, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a promoción, difusión, catalogación, custodia e conservación da obra pictórica e documental de Xavier Pousa.
O fomento, promoción e difusión de toda clase de iniciativas artísticas, culturais e educativas relacionadas coas inquedanzas culturais, sociais e intelectuais do artista, así como aquelas que promovan os valores paisaxísticos, a posta en valor dos diferentes espazos do territorio e o desenvolvemento sociocultural e económico da comarca do Baixo Miño.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Xavier Pousa, xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación Xavier Pousa no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Santiago de Compostela, 16 de abril de 2009.
Ánxela Bugallo Rodríguez
Conselleira de Cultura e Deporte
RESOLUCIÓN do 14 de abril de 2009, da Dirección Xeral de Promoción do Emprego, pola que se dispón a publicación, no Diario Oficial de Galicia, dos acordos sobre a taxa sectorial de estabilidade acadados ao abeiro da Orde do 16 de decembro de 2008 pola que se establece o procedemento e os requisitos necesarios para acadar os acordos sobre a taxa de estabilidade en sectores de actividade.
CONSELLERÍA DE TRABALLO — III. OUTRAS DISPOSICIÓNS — 24/04/2009

A Orde do 16 de decembro de 2008 (DOG nº 247, do 22 de decembro) pola que se establece o procedemento e os requisitos para acadar os acordos sobre a taxa de estabilidade en sectores de actividade, establece no artigo 2 os sectores produtivos que poderán ser obxecto de acordo sobre a taxa sectorial de estabilidade, para os efectos de determinar as taxas de estabilidade inicial e mínima destes sectores para poder acceder aos incentivos establecidos na Orde do 30 de decembro de 2008 pola que se establecen as bases reguladoras do programa de incentivos a plans empresariais de estabilidade laboral, cofinanciado polo Fondo Social Europeo, e se procede á súa convocatoria para o ano 2009 (DOG nº 10, do 15 de xaneiro), que dispón no artigo 6 que os citados acordos serán obxecto de publicación no Diario Oficial de Galicia.
Consonte o anterior, a Dirección Xeral de Promoción do Emprego
ACORDA:
Primeiro.-Publicar a taxa de estabilidade inicial do sector e a taxa de estabilidade mínima que deberán acadar as empresas do sector coas contratacións que se realicen no período de outubro 2008 a setembro 2009, establecidas nos acordos recollidos nas actas: acta 1/09, de marzo de 2009, para o sector de transportes de mercadorías por estrada de Lugo, acta 1/09, do 12 de marzo de 2009, para o sector do comercio de alimentación de Lugo, acta 1/09, do 10 de marzo de 2009, para o sector do comercio do metal de Lugo, acta 1/09, do 10 de marzo de 2009, para o sector do siderometal de Lugo, que constan en poder do Consello Galego de Relacións Laborais e son as seguintes:
Actividade, T.E Inicial, T.E. Mínima.
Transportes de mercadoría por estrada de Lugo, 30%, 35%.
Comercio de alimentacion de Lugo, 35%, 40%.
Comercio do metal de Lugo, 35%, 40%.
Siderometal de Lugo, 35%, 40%.
Santiago de Compostela, 14 de abril de 2009.
Álvaro Ansias Bacelar
Director xeral de Promoción do Emprego
CORRECCIÓN de erros.-Resolución do 15 de abril de 2009 pola que se publican os requirimentos de emenda de documentación das solicitudes presentadas no ano 2009, así como a apertura de trámite de audiencia a determinados interesados, ao abeiro da Orde do 26 de xuño de 2008 pola que se convoca a selección de entidades colaboradoras para a xestión de subvencións destinadas a que os traballdores autónomos accedan á sociedade da información (procedemento administrativo IN533A, publicado no Diario Oficial de Galicia número 129, do 4 de xullo de 2008).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2009

Advertido erros na devandita resolución, publicada no DOG nº 77, do mércores, 22 de abril de 2009, cómpre facer as oportunas correccións:
Na páxina 7.766, onde di: «Anexo I, Solicitudes suxeitas a trámite de audiencia», debe dicir: «Anexo I, Solicitudes completas»; así mesmo, na páxina 7.767, onde di: «Anexo III, Solicitudes completas», debe dicir: «Anexo III, Solicitudes suxeita a trámite de audiencia».
DECRETO 86/2009, do 23 de abril, polo que se dispón que cese Juan José Gómez Romero como director xeral de Calidade e Avaliación das Políticas Públicas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Juan José Gómez Romero, como director xeral de Calidade e Avaliación das Políticas Públicas, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 85/2009, do 23 de abril, polo que se dispón que cese Santiago Antonio Roura Gómez como secretario xeral da Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Santiago Antonio Roura Gómez, como secretario xeral da Consellería de Presidencia, Administracións Públicas e Xustiza, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 6 de abril de 2009 pola que se adhire unha entidade financeira ao convenio de colaboración entre o Instituto Galego de Promoción Económica (Igape),  as sociedades de garantía recíproca e as entidades financeiras adheridas para o apoio ao acceso e adecuación do financiamento das pequenas e medianas empresas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/04/2009

O Consello de Dirección do Igape, na súa reunión do 23 de setembro de 2008, acordou por unanimidade dos seus membros asistentes a aprobación das bases reguladoras das axudas do Igape para o apoio ao acceso e adecuación do financiamento das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas. As ditas bases foron publicadas mediante Resolución do 4 de novembro de 2008 (DOG nº 215, do 5 de novembro; bases modificadas no DOG nº 19, do 28 de xaneiro de 2009; DOG nº 29, do 11 de febreiro de 2009 e DOG nº 61, do 30 de marzo de 2009).
Xunto co texto das devanditas bases publicouse a relación das entidades financeiras que se adheriron ao convenio.
Ratificada con data do 2 de abril de 2009, a adhesión da entidade financeira Bankinter S.A., cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º a) do Decreto 317/1992, do 12 de novembro, polo que se aproba o regulamento do Igape,
RESOLVO:
Único.-Engadir a entidade financeira Bankinter S.A. á relación de entidades financeiras adheridas ao convenio de apoio ao acceso e adecuación do financiamento das pequenas empresas, subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas, asinado o 4 de novembro de 2008.
Santiago de Compostela, 6 de abril de 2009.
Álvaro Álvarez-Blázquez Fernández
Director xeral do Instituto Galego de Promoción
Económica
CORRECCIÓN de erros.-Orde do 31 de marzo de 2009 pola que se convoca o Plan de mellora de bibliotecas escolares en centros públicos non universitarios de titularidade da Consellería de Educación e Ordenación Universitaria para o curso 2009-2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/04/2009

Advertidos erros na Orde do 31 de marzo de 2009 pola que se convoca o Plan de mellora de bibliotecas escolares en centros públicos non universitarios de titularidade da Consellería de Educación e Ordenación Universitaria para o curso 2009-2010, publicada no DOG nº 68, do 8 de abril de 2009, cómpre facer a seguinte rectificación:
-No artigo 3º referido a solicitudes e prazo de presentación, no punto 2, onde se di: «... presentarán o impreso de confirmación (anexo VIII), e incluirán tamén a documentación prevista nos anexos IV, V, VI e VII», debe dicir: «... presentarán o impreso de confirmación (anexo VIII) e incluirán tamén a documentación prevista nos anexos V e VI».
CORRECCIÓN de erros.-Orde do 6 de abril de 2009 pola que se resolve a convocatoria de subvención para o desenvolvemento dos proxectos de promoción de estilos de vida saudables nos concellos de Galicia.
CONSELLERÍA DE SANIDADE — III. OUTRAS DISPOSICIÓNS — 22/04/2009

Advertido erro no anexo da devandita orde, publicada no Diario Oficial de Galicia nº 71, do 15 de abril, cómpre proceder á súa corrección, do seguinte xeito:
Na páxina 7.272, en que aparece o anexo relativo a concellos e agrupacións de concellos, na súa epígrafe relativa ás agrupacións de concellos de Ourense, onde di: «Carballeda de Avia, Amoeiro, Boborás, Coles, Cortegada, Maside, A Peroxa, Piñor, Punxín, Ribadavia», debe dicir: «Carballeda de Avia, Amoeiro, Boborás, Coles, Cortegada, Maside, A Peroxa, Piñor, Punxín, Ribadavia e Vilamarín».
RESOLUCIÓN do 1 de abril de 2009, da Dirección Xeral de Promoción do Emprego, pola que se dispón a publicación, no Diario Oficial de Galicia, dos acordos sobre a taxa sectorial de estabilidade acadados ao abeiro da Orde do 16 de decembro de 2008 pola que se establece o procedemento e os requisitos necesarios para acadar os acordos sobre a taxa de estabilidade en sectores de actividade.
CONSELLERÍA DE TRABALLO — III. OUTRAS DISPOSICIÓNS — 22/04/2009

A Orde do 16 de decembro de 2008 (DOG nº 247, do 22 de decembro) pola que se establece o procedemento e os requisitos para acadar os acordos sobre a taxa de estabilidade en sectores de actividade, establece no artigo 2 os sectores produtivos que poderán ser obxecto de acordo sobre a taxa sectorial de estabilidade, para os efectos de determinar as taxas de estabilidade inicial e mínima destes sectores para poder acceder aos incentivos establecidos na Orde do 30 de decembro de 2008 pola que se establecen as bases reguladoras do programa de incentivos a plans empresariais de estabilidade laboral, cofinanciado polo Fondo Social Europeo, e se procede á súa convocatoria para o ano 2009 (DOG nº 10, do 15 de xaneiro), dispoñendo no artigo 6º que os citados acordos serán obxecto de publicación no Diario Oficial de Galicia.
Consonte o anterior, a Dirección Xeral de Promoción do Emprego
ACORDA:
Primeiro.-Publicar a taxa de estabilidade inicial do sector e a taxa de estabilidade mínima que deberán acadar as empresas do sector coas contratacións que se realicen no período outubro de 2008 a setembro 2009, establecidas nos acordos recollidos nas actas: acta 1/09, do 4 de febreiro de 2009, para o sector da agricultura; acta 1/09, do 4 de febreiro de 2009, para o sector de industria téxtil e da confección; acta 1/09, do 6 de febreiro de 2009, para o sector de hostalería; acta 1/09, do 20 de febreiro de 2009, para o sector de comercio; acta 1/09, do 5 de marzo de 2009, para o sector da construción, acta 1/09, do 27 de marzo de 2009, para o sector de pompas fúnebres de Galicia, e acta 1/09, do 30 de marzo de 2009, para o sector agroalimentario, que constan en poder do Consello Galego de Relacións Laborais e que son as seguintes:
Ver referencia pdf "07700D010P040.PDF"
Santiago de Compostela, 1 de abril de 2009.
Álvaro Ansias Bacelar
Director xeral de Promoción de Emprego
RESOLUCIÓN do 14 de abril de 2009 pola que se fai pública a concesión de tres bolsas para a formación no ámbito do tratamento informativo da violencia de xénero en Galicia, convocadas pola Orde do 9 de outubro de 2008, modificada pola Orde do 31 de marzo de 2009.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 22/04/2009

A orde da Vicepresidencia da Igualdade e do Benestar do 9 de outubro de 2008, modificada pola Orde do 31 de marzo de 2009, aproba as bases que rexerán a convocatoria de tres bolsas para a formación no ámbito do tratamento informativo da violencia de xénero en Galicia.
Na súa virtude, e tendo en conta a proposta da comisión de valoración prevista no artigo 7.3º das bases da convocatoria, esta secretaría
RESOLVE:
Primeiro.-Ordenar a publicación no Diario Oficial de Galicia da relación de beneficiarios das bolsas. Esta relación achégase como anexo.
Segundo.-No caso de producirse algunha renuncia, de acordo co establecido no artigo 7.6º da orde de convocatoria, a Vicepresidencia da Igualdade e do Benestar poderá proceder á súa substitución pola persoa seguinte por orde de puntuación que figure na listaxe definitiva de persoas admitidas-seleccionadas, publicado na páxina web da Vicepresidencia da Igualdade e do Benestar, no enderezo
http://vicepresidencia.xunta.es.
Santiago de Compostela, 14 de abril de 2009.
Anxo Manuel Quintana González
Vicepresidente da Igualdade e do Benestar
ANEXO
Relación de beneficiarios
Eduardo Muñiz Rodríguez.
Javier Ramos Vieiro.
Luis Miguel Alonso Estévez.
DECRETO 88/2009, do 23 de abril, polo que se dispón que cese Begoña Santos Fernández como directora xeral de Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Begoña Santos Fernández, como directora xeral de Xustiza, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 87/2009, do 23 de abril, polo que se dispón que cese Manuel Guillermo Varela Flores como director xeral de Relacións Parlamentarias.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Manuel Guillermo Varela Flores, como director xeral de Relacións Parlamentarias, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 90/2009, do 23 de abril, polo que se dispón que cese María Esther González Saavedra como directora xeral de Protección Civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María Esther González Saavedra, como directora xeral de Protección Civil, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 89/2009, do 23 de abril, polo que se dispón que cese María Isabel Durántez Gil como directora xeral de Interior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María Isabel Durántez Gil, como directora xeral de Interior, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 91/2009, do 23 de abril, polo que se dispón que cese Matilde Begoña Rodríguez Rumbo como directora xeral de Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Matilde Begoña Rodríguez Rumbo, como directora xeral de Administración Local, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Orde do 23 de xuño de 2009 pola que se ditan instrucións para a elaboración dos orzamentos xerais da Comunidade Autónoma de Galicia para o ano 2010.
CONSELLERÍA DE FACENDA — III. OUTRAS DISPOSICIÓNS — 08/07/2009

Advertidos erros na Orde do 15 de xuño de 2009 pola que se ditan instrucións para a elaboración dos orzamentos da Comunidade Autónoma de Galicia para o ano 2010, publicado no Diario Oficial de Galicia do 26 de xuño de 2009, cómpre facer as seguintes correccións:
Páxina 11.166.
ANEXO I
Capítulo III
Taxas, prezos e outros ingresos
No concepto 304 onde di: «Outras taxas» debe dicir: «Taxas por dominio público».
No subconcepto 39199 onde di: «Outras recargas» debe dicir: «Multas e sancións tributarias».
Páxina 11.175.
ANEXO IV
Clasificación orgánica
Na sección 04 engádese a liña: «Servizo 70.-Secretaría Xeral de Modernización e Innovación Tecnolóxica».
Na sección 04 onde di: «Fundación Galega para o deporte» debe dicir: «Fundación Deporte Galego».
Páxina 11.176.
ANEXO IV
Na sección 07 onde di: «Fundación CEIDA» debe dicir: «Consorcio: Centro de Extensión Universitaria e Divulgación Ambiental de Galicia».
Na sección 09 suprímese «Consorcio: Centro de Extensión Universitaria e Divulgación Ambiental de Galicia».
Páxina 11.181.
ANEXO VI
Memorias das consellerías
Onde di: «Memoria explicativa de cada consellería sobre os orzamentos para o ano 2009» debe dicir: «Memoria explicativa de cada consellería sobre os orzamentos para o ano 2010».
DECRETO 92/2009, do 23 de abril, polo que se dispón que cese Carlos Suárez-Mira Rodríguez como director da Escola Galega de Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Carlos Suárez-Mira Rodríguez, como director da Escola Galega de Administración Pública, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 94/2009, do 23 de abril, polo que se dispón que cese Modesta Concepción Camiña Garrido como delegada provincial de Ourense da Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Modesta Concepción Camiña Garrido, como delegada provincial de Ourense da Consellería de Presidencia, Administracións Públicas e Xustiza, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Orde conxunta do 14 de abril de 2009, das consellerías do Medio Rural e de Sanidade, pola que se regula a formación das persoas que realizan actividades relacionadas coa manipulación e aplicación de produtos fitosanitarios na Comunidade Autónoma de Galicia e se crea a Comisión Técnica de Produtos Fitosanitarios.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 28/04/2009

Advertidos erros na orde conxunta do 14 de abril de 2009, das consellerías do Medio Rural e de Sanidade, pola que se regula a formación das persoas que realizan actividades relacionadas coa manipulación e aplicación de produtos fitosanitarios na Comunidade Autónoma de Galicia e se crea a Comisión Técnica de Produtos Fitosanitarios, publicada no DOG nº 77, do 22 de abril de 2009, cómpre facer a seguinte rectificación:
Na páxina 7.741, no artigo 7.1, referido ao persoal docente dos cursos de aplicador-manipulador de produtos fitosanitarios, onde di: d), debe dIcir: c).
Na páxina 7.743, na disposición transitoria cuarta, onde se di: « no artigo 7º alínea c) da presente disposición ...», debe dicir: «no artigo 7.1 alÍnea c) da presente disposición ...».
DECRETO 93/2009, do 23 de abril, polo que se dispón que cese Luís Rodríguez Edrosa como delegado provincial de Lugo da Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Luís Rodríguez Edrosa, como delegado provincial de Lugo da Consellería de Presidencia, Administracións Públicas e Xustiza, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 95/2009, do 23 de abril, polo que se dispón que cese María del Carmen Larriba García como delegada provincial de Pontevedra da Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María del Carmen Larriba García, como delegada provincial de Pontevedra da Consellería de Presidencia, Administracións Públicas e Xustiza, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 22 de abril de 2009 pola que se adhire unha entidade financeira ao convenio de colaboración entre o Instituto Galego de Promoción Económica (Igape), o Instituto de Crédito Oficial (ICO), as sociedades de garantía recíproca e as entidades financeiras adheridas para o apoio financeiro aos investimentos das pequenas e medianas empresas de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/04/2009

O Consello de Dirección do Igape, na súa xuntanza do 19 de decembro de 2008, acordou por unanimidade dos seus membros asistentes a aprobación das bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2009, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras, asinado o 2 de abril de 2009. Aas ditas bases están publicadas mediante Resolución do 7 de abril de 2009 (DOG nº 73, do 17 de abril).
Xunto co texto das devanditas bases publicouse a relación de sociedades de garantía recíproca e das entidades financeiras que se adheriron ao convenio.
Téndose ratificado con data 20 de abril de 2009 a adhesión da entidade financeira Caja de Ahorros y Monte Piedad de Zaragoza, Aragón y Rioja (Ibercaja), cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º a) do Decreto 317/1992, do 12 de novembro, polo que se aproba o regulamento do Igape,
RESOLVO:
Único.-Engadir a entidade financeira Caja de Ahorros y Monte Piedad de Zaragoza, Aragón y Rioja (Ibercaja) á relación de entidades financeiras adheridas ao convenio para o apoio financeiro aos investimentos das pequenas e medianas empresas de Galicia financiados polo Instituto Galego de Promoción Económica (Igape), polo Instituto de Crédito Oficial (ICO), as sociedades de garantía recíproca e as entidades financeiras adheridas, asinado o 2 de abril de 2009.
Santiago de Compostela, 22 de abril de 2009.
Álvaro Álvarez-Blázquez Fernández
Director xeral do Instituto Galego de Promoción
Económica
CORRECCIÓN de erros.-Orde do 31 de marzo de 2009 pola que se revisa a relación de actividades artesás recollidas no anexo IV do Decreto 218/2001, do 7 de setembro, polo que se refunde a normativa vixente en materia de artesanía (Diario Oficial de Galicia número 185, do 24 de setembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/04/2009

Apreciado erro no anexo I da devandita orde consistente en que non recolle a nova actividade de centón como independente, senón incluída no número 1 Tecidos, tecedor/a (alto e baixo lizo, alfombras, tapices) procede a súa emenda mediante a nova publicación do anexo I da devandita orde recollendo a actividade artesanal de centón como independente no número 2 da División 13 Industria téxtil e corrixindo a correspondente enumeración das actividades artesanais.
Ver referencia pdf "08100D008P012.PDF"
Ver referencia pdf "08100D009P030.PDF"
Ver referencia pdf "08100D010P032.PDF"
CORRECCIÓN de erros.-Decreto 76/2009, do 2 de abril, polo que se aproba a bandeira da Deputación Provincial de Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/04/2009

Advertidos erros no citado decreto, publicado no Diario Oficial de Galicia nº 73, do 17 de abril, cómpre efectuar as oportunas correccións:
Na páxina 7.432, no anexo, onde di: «flanqueado por dous anxos orantes a cada lado», debe dicir: «flanqueado por un anxo orante a cada lado». E onde di: «unha torre torneada», debe dicir: «unha torre donxonada».